അക്ഷരമുത്തശി വീണ്ടുമുണരുന്നു പബ്ലിക് ലൈബ്രറി പ്രവര്ത്തനം നാളെ പുനരാരംഭിക്കും കൊല്ലം: കൊവിഡിനെത്തുടര്ന്ന് 15 മാസം മുമ്ബ് അടച്ച കൊല്ലം പബ്ളിക് ലൈബ്രറി നാളെ തുറക്കും. മുന്നോടിയായി പുസ്തകങ്ങളും ലൈബ്രറി പരിസരവും വൃത്തിയാക്കുന്ന ജോലികള് പുരോഗമിക്കുകയാണ്. കൊവിഡ് പ്രോട്ടോക്കോള് പാലിച്ചായിരിക്കും പ്രവേശനവും പുസ്തക വിതരണവും നടത്തുക. കഴിഞ്ഞ വര്ഷം മാര്ച്ചിലാണ് ലൈബ്രറി അടച്ചത്. ജില്ലയിലെ മറ്റു ലൈബ്രറികള് തുറന്നിട്ടും പബ്ലിക് ലൈബ്രറി തുറക്കാന് നടപടി സ്വീകരിക്കാതിരുന്നത് പുസ്തക പ്രേമികള്ക്കിടയിലും സാംസ്കാരിക പ്രവര്ത്തകര്ക്കിടയിലും പ്രതിഷേധമുയര്ത്തിയിരുന്നു. മലയാളം, ചരിത്രപഠനം എന്നിവയ്ക്കായി യു.ജി.സി അനുവദിച്ച ഗവേഷണകേന്ദ്രം കൂടിയായ ലൈബ്രറിയെ പഴയ പ്രതാപത്തിലേക്ക് മടക്കിക്കൊണ്ടുവരാന് അധികൃതര് ശ്രമിക്കുന്നില്ലെന്ന് ചൂണ്ടിക്കാട്ടി കേരളകൗമുദി നിരവധി വാര്ത്തകള് പ്രസിദ്ധീകരിച്ചിരുന്നു. തുടര്ന്ന് കഴിഞ്ഞ 10ന് കളക്ടര് വിളിച്ചുചേര്ത്ത ഗവേണിംഗ് യോഗത്തിലാണ് നാളെ ലൈബ്രറി തുറക്കാന് തീരുമാനമായത്. പുതിയ ഭരണസമിതി ഉടന് തിരഞ്ഞെടുക്കപ്പെട്ട പ്രസിഡന്റും സെക്രട്ടറിയുമടക്കം 12 അംഗങ്ങളാണ് ഭരണസമിതിയില് വേണ്ടത്. എന്നാല് തിരഞ്ഞെടുപ്പ് നടന്നിട്ട് 10 വര്ഷം പിന്നിടുന്നു. കളക്ടര് ചെയര്മാനും മേയര് വൈസ് ചെയര്മാനുമാണ്. നിലവിലെ ഭരണത്തലപ്പത്ത് പ്രമുഖരുണ്ടെങ്കിലും ഒരുതവണ പോലും യോഗം ചേര്ന്നിരുന്നില്ല. എന്നാല് ഉടന് തന്നെ ഗവേണിംഗ് ബോഡി വിളിച്ചുചേര്ത്ത് പുതിയ ഭരണസമിതിയെ രണ്ട് മാസത്തിനകം ചുമതലയേല്പ്പിക്കും. പിറവി 1973ല് പുറത്തിറങ്ങിയ അച്ചാണി എന്ന സിനിമയില് നിന്നുള്ള ലാഭം മുഴുവന് നിര്മ്മാതാവായ കെ. രവീന്ദ്രന് നായര് പൊതുഗ്രന്ഥശാല സ്ഥാപിക്കുന്നതിന് സംഭാവന ചെയ്തതിലൂടെയാണ് കൊല്ലം പബ്ളിക് ലൈബ്രറി യാഥാര്ത്ഥ്യമായത്. ഏകദേശം 15 ലക്ഷത്തോളം രൂപയാണ് അന്ന് അദ്ദേഹം നല്കിയത്. ഓണററി സെക്രട്ടറിയായ അദ്ദേഹം അസുഖബാധിതനായതോടെയാണ് ലൈബ്രറിക്ക് കഷ്ടകാലം ആരംഭിച്ചത്. സൗകര്യങ്ങള് ഗ്രന്ഥശാല, വായനശാല, കുട്ടികളുടെ ഗ്രന്ഥശാല, റിസര്ച്ച് സെന്റര്, സോപാനം ഫിലിം ക്ലബ്, റഫറന്സ് ഗ്രന്ഥശാല അടച്ചത്: 2020 മാര്ച്ചില് ജീവനക്കാര്: 15 പുസ്തകങ്ങള്: 1,50,000 അംഗങ്ങള്: 50,000 സജീവ അംഗങ്ങള്: 10,000 വരുമാനം തുച്ഛം ലൈബ്രറി വളപ്പിലുള്ള സോപാനം ഓഡിറ്റോറിയം, സാവിത്രി, സരസ്വതി ഹാളുകള് എന്നിവിടങ്ങളില് നിന്നുള്ള വാടകയാണ് പബ്ളിക് ലൈബ്രറിയുടെ പ്രധാന വരുമാനം. ജീവനക്കാരുടെ ശമ്ബളമുള്പ്പെടെ ഇതില് നിന്നാണ് നല്കുന്നത്. ലോക്ക് ഡൗണ് പ്രഖ്യാപിച്ചതോടെ ഈ വരുമാനങ്ങള് നിലയ്ക്കുകയും ചെയ്തു. ശമ്ബള കുടിശിക ഗഡുക്കളായി നല്കാനും തീരുമാനമുണ്ട്.